Source: https://e-justice.europa.eu/content_maintenance_obligations-355-lt-mt.do?member=1
Timestamp: 2019-08-20 18:46:17+00:00
Document Index: 2228292

Matched Legal Cases: ['Qorti ', 'Qorti ', 'Qorti ', 'qorti ', 'qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'qorti ', 'qorti ', 'qorti ', 'Qorti ', 'Qorti ', 'qorti ', 'Qorti ', 'qorti ', 'qorti ']

Obbligi ta' manteniment - Litwanja
Ir-rikorsi għal dikjarazzjoni ta’ eżegwibbiltà skont l-Artikolu 27(1) tar-Regolament u l-appelli kontra deċiżjonijiet dwar tali rikorsi skont l-Artikolu 32(2) tar-Regolament huma eżaminati mil-Lietuvos apeliacinis teismas [Qorti tal-Appell tal-Litwanja].
The Court of Appeal of Lithuania
Sentenza adottata mill-Qorti tal-Appell tal-Litwanja wara li tisma’ appell minn deċiżjoni dwar rikors għal dikjarazzjoni ta’ eżegwibbiltà tista’ tiġi appellata fil-kassazzjoni quddiem il-Qorti Suprema tal-Litwanja. It-tali appelli jinstemgħu skont ir-Regoli li jirregolaw il-proċedimenti fil-qorti tal-kassazzjoni, kif stabbilit mill-Kodiċi Litwan tal-Proċedura Ċivili, sakemm ma jkunx previst mod ieħor fir-Regolament jew fil-Liġi Litwana li timplimenta l-leġiżlazzjoni tal-Unjoni Ewropea u dik internazzjonali li tirregola l-proċedimenti ċivili. Meta jintlaqa’ appell quddiem il-qorti tal-kassazzjoni, dan jiddaħħal bi prijorità fil-lista ta’ kawżi li għandhom jinstemgħu fil-kassazzjoni mill-Qorti Suprema. Il-Qorti Suprema tistabbilixxi skadenza ta’ mhux iktar minn 14-il jum biex jiġu ppreżentati r-risposti tal-appell. Fin-notifika tagħha tar-reġistrazzjoni tal-appell fil-lista tal-kawżi li għandhom jinstemgħu fil-kassazzjoni mill-Qorti Suprema (l-Artikolu 350(7) tal-Kodiċi ta’ Proċedura Ċivili), il-Qorti Suprema tinnotifika lill-partijiet u lil persuni oħra involuti fil-każ dwar l-iskadenza stabbilità għar-risposta tal-appell.
Il-partijiet huma obbligati li jissottomettu risposta bil-miktub għall-appell filwaqt li persuni oħra involuti fil-każ jistgħu jissottomettu risposta bil-miktub għall-appell sad-data tal-iskadenza stabbilità mill-Qorti Suprema. Dik l-iskadenza hija kkalkulata mid-data li fiha l-appell jiddaħħal fil-lista ta’ kawżi li għandhom jinstemgħu fil-kassazzjoni mill-Qorti Suprema.
Id-deċiżjonijiet ta’ manteniment jiġu riveduti, skont l-Artikolu 19 tar-Regolament, mill-qorti li tkun tathom. Ladarba tkun aċċettat rikors għal reviżjoni ta’ deċiżjoni dwar l-obbligi ta’ manteniment, il-qorti għandha tibgħat kopja ta’ dak ir-rikors u l-annessi tiegħu lir-rikorrent u tinfurmah li hu għandu jippreżenta tweġiba bil-miktub għar-rikors fi żmien 14-il jum mid-data li fiha jkun intbgħat ir-rikors. Rikors għal reviżjoni ta’ deċiżjoni dwar l-obbligi ta’ manteniment jiġi eżaminat mill-qorti permezz ta’ proċedura bil-miktub. Jekk tqis li jkun meħtieġ, il-Qorti tista’ ssejjaħ proċedimenti orali biex tisma’ r-rikors għal reviżjoni ta’ deċiżjoni dwar il-manteniment. Il-Qorti trid teżamina rikors għal reviżjoni ta’ deċiżjoni dwar l-obbligi ta’ manteniment mhux iktar tard minn 14-il jum wara l-iskadenza tat-terminu għall-preżentata tar-risposti u trid tagħti deċiżjoni dwar waħda mill-possibilitajiet ta’ azzjoni msemmija fl-Artikolu 19(3) tar-Regolament.
Vilnius State-guaranteed Legal Aid Service
Numru tat-telefon: (8 5) 264 7480
Numru tal-faks: (8 5) 264 7481
E-mail: vilniausvgtpt@infolex.lt
Fejn ir-rikorsi jirrelataw ma’ obbligi ta’ manteniment li jirriżultaw minn relazzjoni bejn il-ġenituri u l-ulied lejn persuni taħt il-21 sena, il-Bord tal-Fond tal-Assigurazzjoni Soċjali tal-Istat taħt il-Ministeru tas-Sigurtà Soċjali u x-Xogħol iwettaq il-funzjonijiet tal-Awtorità Ċentrali.
Konstitucijos pr. 12-101
Numru tat-telefon: +370 443 26659
Numru tal-faks: +370 443 27341
Meta r-rikorsi jikkonċernaw obbligi ta’ manteniment li jirriżultaw minn relazzjoni bejn il-ġenituri u l-ulied fir-rigward ta’ persuni taħt l-età ta’ 21 sena, l-Amministrazzjoni tal-Fondi għall-Manteniment tat-Tfal taħt il-Ministeru tas-Sigurtà Soċjali u tax-Xogħol twettaq il-funzjonijiet tal-Awtorità Ċentrali skont l-Artikolu 51 tar-Regolament.
Dettalji ta’ kuntatt tal-Amministrazzjoni tal-Fond għall-Manteniment tat-Tfal taħt il-Ministeru tas-Sigurtà Soċjali u x-Xogħol:
Numru tat-telefon: (8 5) 272 8081
Numru tal-faks: (8 5) 265 3984
Meta ċ-ċirkostanzi jeħtieġu dan, tingħata għajnuna legali garantita mill-Istat fir-rigward tar-rikorsi elenkati fl-Artikolu 56 tar-Regolament skont il-proċedura stabbilità mil-Liġi dwar l-Għajnuna Legali Garantita mill-Istat, sakemm ma jkunx previst mod ieħor fil-Liġi Litwana li timplimenta l-leġiżlazzjoni tal-Unjoni Ewropea u dik internazzjonali li tirregola l-proċedimenti ċivili, jew fir-Regolament. Jekk isir evidenti matul ir-reviżjoni tar-rikorsi elenkati fl-Artikolu 56 tar-Regolament li rikorrent ikun jeħtieġ għajnuna legali garantita mill-Istat, is-Servizz tal-Għajnuna Legali Garantita mill-Istat ta’ Vilnius u l-Amministrazzjoni tal-Fond għall-Manteniment tat-Tfal taħt il-Ministeru tas-Sigurtà Soċjali u tax-Xogħol jittrażmettu r-rikors għal għajnuna legali garantita mill-Istat direttament lill-awtoritajiet kompetenti responsabbli għall-organizzazzjoni ta’ għajnuna legali garantita mill-Istat, jiġifieri s-servizzi Litwana ta’ għajnuna legali ggarantiti mill-Istat.
Ismijiet u dettalji ta’ kuntatt tas-servizzi Litwana tal-għajnuna legali ggarantiti mill-Istat
Servizz tal-għajnuna legali ggarantit mill-Istat
Kaunas State-guaranteed Legal Aid Service
Klaipėda State-guaranteed Legal Aid Service
Šiauliai State-guaranteed Legal Aid Service
Panevėžys State-guaranteed Legal Aid Service
Ir-rikorsi għar-rifjut li tiġi infurzata d-deċiżjoni ta’ manteniment tal-qorti tal-oriġini, jew kollha kemm hi jew parzjalment, kif imsemmi fl-Artikolu 21(2) tar-Regolament, għandhom jinstemgħu mill-Qorti tal-Appell tal-Litwanja.
Numru tat-telefon: (8 5) 266 3479
Numru tal-faks: (8 5) 266 3060
Ir-rikorsi biex jiġi sospiż l-infurzar tad-deċiżjoni dwar il-manteniment tal-qorti tal-oriġini, jew b’mod sħiħ jew parti minnu, kif imsemmi fl-Artikolu 21(3) tar-Regolament, jinstemgħu mill-qorti distrettwali tal-post fejn qed jintalab l-infurzar.
Il-Litwan hija l-unika lingwa aċċettata għat-traduzzjoni tad-dokumenti msemmija fl-Artikolu 20 tar-Regolament, iżda kemm il-Litwan kif ukoll l-Ingliż huma aċċettati għat-traduzzjoni tad-dokumenti msemmija fl-Artikoli 28 u 40.
Il-lingwi aċċettati għal skop ta’ komunikazzjoni bejn l-Awtorità Ċentrali Litwana u Awtoritajiet Ċentrali oħrajn, skont l-Artikolu 59 tar-Regolament, huma l-Litwan u l-Ingliż.
L-aħħar aġġornament: 08/07/2019